Waterloo Sunset

Waterloo Sunset on brittiläisen The Kinks -yhtyeen menestyskappale vuonna 1967 julkaistulta albumilta Something Else by The Kinks. Kappaleen on säveltänyt ja sanoittanut yhtyeen keulahahmo Ray Davies. Monet musiikkialan kriitikot pitävät sävellystä hänen parhaanaan. Kappale nousi Britanniassa listan toiselle sijalle.

Aihe ja sanoitus
pienoiskuva|vasen|Waterloon rautatieasema

Laulun nimeksi oli tarkoitus tulla ”Liverpool Sunset”. The Beatles ehti kuitenkin julkaista keväällä 1967 singlen ”Penny Lane” / ”Strawberry Fields Forever”, jotka molemmat sijoittuivat Liverpooliin. Davies päätti siksi muuttaa oman kappaleensa nimen ja sanoituksen.Waterloo Sunset by The Kinks Songfacts

”Waterloo Sunsetin” sanoituksessa esiintyvät Terry ja Julie tapaavat joka perjantai Lontoossa sijaitsevalla Waterloon rautatieasemalla. Aseman ihmisvilinää tarkkaileva yksinäinen mies kuvittelee mielessään kahden nuoren rakkaustarinan ja näkee heidät kävelemässä Thames-joen ylittävällä Waterloon sillalla. Ray Daviesin äänessä on uudenlainen pehmeä pohjaväri ja aiemmin hänen hieman ironinen suhtautumisensa lontoolaiseen elämäntapaan antaa nyt tilaa hänen herkemmälle puolelleen. Täydellisyyteen pyrkivänä ihmisenä Davies kävi ennen levytyksen julkaisua palauttamassa mieleensä muistikuviaan Waterloon auringonlaskusta varmistaakseen laulun oikean tunnelman.

Yleisesti on uskottu, että laulun henkilöt Terry ja Julie viittaisivat kahteen brittiläiseen näyttelijään, Terence Stampiin ja Julie Christieen, mutta vuonna 2004 Davies kertoi haastattelussa, että Terry on hänen Australiassa asuva serkkunsa. Davies on myös kertonut, että ”Waterloo Sunset” oli ensimmäinen single, jonka kohdalla Kinks ”rikkoi kaavaa” julkaisemalla levyn omatoimisesti, tuottajan tietämättä asiasta.The Singles Collection -albumin kansilehtinen.

Menestys ja merkittävyys
”Waterloo Sunset” nousi Britannian singlelistalla toiseksi toukokuun lopulla 1967.Waterloo Sunsetin myyntikäyrä Englannissa vuonna 1967 Nousun ensimmäiselle paikalle esti The Tremeloes -yhtyeen ”Silence Is Golden”. Yhdysvalloissa kappale ei noussut Billboard-listalle.  Ainakin Australiassa, Itävallassa ja Norjassa se nousi kymmenen myydyimmän singlen joukkoon.

Monet musiikkikriitikot pitävät sävellystä Ray Daviesin parhaana. Verkkosivusto Acclaimed Musicin tilastoimalta musiikkikriitikoiden kaikkien aikojen 3 000 parhaan laulun listalla ”Waterloo Sunset” löytyy sijalta 57.All Time Top 3000 Songs  Vielä parempi on laulun sijoitus Rolling Stone -lehden vuonna 2004 julkistamalla listalla. Musiikkikriitikko Robert Christgau on kuvannut kappaletta kauneimmaksi englanninkieliseksi lauluksi.The RS 500 Greatest Songs of All Time:Rolling Stone  

Tammikuussa 2022 Helsingin Sanomat pyysi yli 70:ää suomalaista musiikkialan vaikuttajaa nimeämään korkeintaan 20 itselleen juuri sillä hetkellä tärkeintä laulua paremmuusjärjestyksessä, minkä perusteella lehti laati sadan parhaan laulun listan. ”Waterloo Sunset” ylsi kyselyn kokonaistuloksissa sijalle 32.

”Waterloo Sunsetista” on tehty lukuisia cover-versioita. Niistä Cathy Dennisin esitys nousi maaliskuussa 1997 Britannian listan sijalle 11. 

Kappaleet singlellä
A-puoli

B-puoli
 (UK-painos)
 (USA-painos)

 Lähteet 

Luokka:78.84 Pop, rock
Luokka:The Kinksin kappaleet
Luokka:Vuoden 1967 kappaleet